Ła statìstega ła xe na siensa, che ga ła so derivasion da ła matematega, che ła se òcupa de studiare e descrivare ła realtà dei fenomani inte i so aspeti de rilevasion numerica. Ła tira fora łe so regołe e łe so valutasion cuałitative atraverso l'anałisi dei riłevamenti quantitativi, sełesionai par ben. Coła paroła statìstega, inte el parlar de tuti i dì, se vołe indicare senplicemente dei risultadi numerici de un proceso de sintesi dei dati osservai. Ła siensa statìstega ła se soradifarensia in dò rame prinçipałi: statistega descritiva statistega infarensiałe Ła statìstega descritìva ła se pone come obietivo queło de sintetizare i dati par mexo de strumenti grafici e indeçi che łi descrive i aspeti prinçipałi dei dati osservai. Ła statìstega infarensiałe, inveçe, ła çerca de far afermasion estendendo a casi generałi łe ipotesi formułae co l'oservasion dei dati; infati ghe xe na posibiłità de sbajare dovua a ła natura teòrica del fenomeno che se osserva. Ła conosiensa de sta natura ła parmeterà de far de łe prevision . Ła statìstega inferensiałe ła xe fortemente legà a ła teoria de ła probabiłità. Ła statìstega inferensiałe ła se sudivide inte altri capitołi; i pì inportanti łi xe ła stima puntuałe, ła stima intervałare e ła verifega de łe ipotesi. La statistega ła serve dovuncue ła sia neçesaria una de łe condision che vien: fare na grumada o na muciada ordenada, scrivua in manjiera conprensìbiłe e a na laorasion dei dati pì variegai, Descuerxare posìbiłi leji che łe regoła i dati, che tante olte i pare insenbrai soło inte l'aparensa e operarghine el confronto. Definir na variabiłe de riferimento, che la ciapa difarenti vałori definìbiłi inte un çerto intervało de variasion.